Jo Stevens

Gwleidydd Llafur Cymreig yw Joanna Meriel "Jo" StevensThe London Gazetteno. 61230. p. 9127. 18 May 2015. (ganwyd 6 Medi 1966) sydd yn Ysgrifennydd Gwladol Cymru ers etholiad cyffredinol 2024. Fe'i etholwyd yn Aelod Seneddol (AS) dros etholaeth Caerdydd Canolog yn etholiad cyffredinol Mai 2015."Cardiff Central Parliamentary constituency". 

 Bywyd cynnar a gyrfa 
Ganwyd Stevens yn Abertawe a magwyd yn yr Wyddgrug, sir y Fflint. Mynychodd Ysgol Uwchradd Argoed ac Ysgol Uwchradd Elfed."Democracy Club CVs" . 

Astudiodd y gyfraith ym Mhrifysgol Manceinion a cwblhaodd yr Arholiad Cyfreithwyr Proffesiynol yng ngholeg Polytechnig Manceinion yn 1989."Jo Stevens – About". 

Cyn dod yn aelod seneddol, roedd Stevens yn Gyfarwyddwr Trefniant a Phobl gyda Thompsons Solicitors.

 Aelod Seneddol 
Etholwyd Stevens fel Aelod Seneddol dros ganol Caerdydd, ar 7 Mai 2015 gyda mwyafrif o 4,981, gan guro y deiliad Democratiaid Rhyddfrydol, Jenny Willott.

Yn ad-drefniant cabinet cysgodol Jeremy Corbyn yn Ionawr 2016 fe'i hapwyntiwyd yn cyfreithiwr cyffredinol cysgodol  a gweinidog dros gyfiawnder cysgodol.

Yn ad-drefniant mis Hydref 2016 yn dilyn ail-ethol Jeremy Corbyn fel arweinydd y blaid daeth yn Ysgrifennydd Cymru cysgodol."As it happened: Steven Woolfe in hospital and Labour reshuffle".  Ymddiswyddodd ar 27 Ionawr 2017 mewn protest am fod Corbyn yn gorfodi ASau Llafur i bleidleisio o blaid Erthygl 50.

 Safbwyntiau 
Unoliaethwr yw Jo Stevens sy'n "credu yn y Y Deyrnas Unedig," gan wrthwynebu annibyniaeth i Gymru a chefnogi cynigion i wanhau setliad datganoli.

 Cyfeiriadau 

 Dolenni allanol 



Categori:Aelodau Seneddol y Deyrnas Unedig dros etholaethau Caerdydd
Categori:Gwleidyddion yr 21ain ganrif o Gymru
Categori:Gwleidyddion y Blaid Lafur (DU)
Categori:Genedigaethau 1966
Categori:Ysgrifenyddion Gwladol Cymru